Hanna Ehn

Hanna Ehn, eller ved fullt navn Johanna Charlotte Justine Ehn, (født 29. mars 1846 i Christiania, død 6. desember 1922 samme sted), var hovedsakelig korist ved Christiania Theater, men fungerte også som skuespillerinne frem til teateret stengte dørene i 1899 for å bli til det nye Nationaltheatret. Hele virksomheten ved Christiania Theater ble flyttet og overført til Nationalteatret, som også overtok såvel personalet som en masse rekvisitter.

 Gullsmed- og teaterslekt 
Hanna var datter av Henrikke Christiansdatter Barth,Henrikke ble født på Øraker-Eiet i 1809 (døpt i Aker 19. mars 1809). Foreldrene var smed Christian Barth og hustru Pauline Johnsdatter. og den svenske gullsmeden Gustav Theodor Ehn.Gustav Theodor Ehn var født 9. november 1803 i Langhem, og ble konfirmert i Uddevalla i 1820 (H. Schønberg Andersens samling III:1, Sverige, nr. 140). Foreldrene var herredskriver Carl Axel Ehn og hustru Margrethe Christine Dalbom. Han kom som gullsmedsvenn til Christiania og fikk arbeid hos en gullsmed og gjørtler med smykkehandel i Pipervika. Henrikke og Gustav Theodor Ehn ble gift i Christiania den 29. desember 1829.

Søskenflokken på i alt åtte barn vokste opp i Prinsens gate 33, hvor faren drev sin gullsmedforretning. De fire døtrene og en av sønnene ble alle knyttet til Christiania Theater. Hennes søsken var Julie (1830–1901), Caroline Andrine (1835–1890), Ida Christine (1838–1873), Christian Theodor Gustavsen (født 1844), Gustav Herman (født 1850), Robert Julius (1856–1910). og Carl Johan.

Hanna Ehn forble ugift.

 Debut som skuespillerinne 
Teaterviter Liv Jensson forteller at Hanna Ehn startet som skuespillerinne ved Christiania Theater i 1863, og at hun ble der til det opphørte i 1899 (Jensson 1981:48). Men hun må ha begynt sin sang- og skuespillerkarrière mye tidligere enn dette, under artistisk direktør Henrik Ibsen veiledning ved Kristiania norske Theater. Her annonseres det nemlig med at hun hadde fått rollen som Leonora i stykket Syv militære Piger da dette ble satt opp 27. oktober 1857.Aftenbladet No 249. Tirsdag 26de Oktober 1858, s. 3. Dette har formodentlig vært hennes debutforestilling. Like før jul samme år spilte hun En Kammerpige i En italiensk Straahat, som hadde premiere 15. desember.<ref>Aftenbladet No 291. Tirsdag 14de December 1858, s. 3.</ref>

Om hun var blant de mange skuespillerne som var knyttet til Christiania Theater i 1863, var hun også med blant utbryterkretsen, som under Bjørnstjerne Bjørnson startet det første Folkethetret i Kristiania norske Theaters tidligere lokaler i Møllergaten. Der spilte hun blant annet En Hedebopige i Kalifen paa Aftenvisit. Farce med Sang i 1 Akt den 18. desember 1865,Christiania Intelligentssedler No. 296. Mandag 18de Decbr. 1865, s. 2. som var beneficeforestilling for kollegaen skuespiller Lund.

Den siste forestillingen «Frk. Ehn» annonseres å ha hatt en vesentlig rolle i er Mødre på Christiania Theater, hvor hun spilte 1ste Pige.Aftenposten No. 670. Onsdag den 23de Oktober 1895, s. 1.

 Hennes Ibsen-roller ved Christiania Theater 
Hanna Ehn spilte blant annet den ene av de tre farlige seterjentene i Henrik Ibsens Peer Gynt, som hadde verdenspremiere på Christiania Theater 24. februar 1876. De andre to var Amalie Døvle (1839–1893) og Camilla Wiese (1845–1938). Ibsen omtaler dem i Anker (Br 526), men antok dem for å være eldre statister. Noen store, bærende roller fikk hun ikke, men hun spilte stuepike både i Et dukkehjem, da stykket ble tatt opp igjen ved Christiania Theater 26. september 1890, og i John Gabriel Borkman, ved Norges-premieren på Christiania Theater 25. januar 1897. Og som Henrik Ibsen stadig poengterte, at ingen av hans dramafigurer var ubetydelige, for i så fall ville han ikke ha skrevet rollene inn i stykket. På dette punkt irettesatte han blant annet skuespillerinnen Lucie Wolf både ved fremførelsen av Kongs-Emnerne i 1864 og Hedda Gabler i 1891, hvor han i brev av 25. januar 1891 fremholdt at det «var lidet kunstnerisk tænkt» av henne å påstå at tjenestepiken Berte hos Tesmans «kunde fremstilles af hvem det så skulde være ved Kristiania teater.».

 Noter 

 Referanser 

 Litteratur 
 Jensson, Liv 1981: Biografisk skuespillerleksikon: norske, danske og svenske skuespillere på norske scener særlig på 1800-tallet''. Oslo: Universitetsforlaget. ISBN 82-00-05622-8.

 Eksterne lenker 


Kategori:Norske skuespillere
Kategori:Personer fra Oslo